text: [{"text_idx": "#000003", "text": "Zakaa fixrii Jechuun kan namni yeroo ramadaana soomee xumure yookaan gara xumuruutti dhiyaate midhaan gosa nyaatamu irraa ta\u2019e, saa\u2019ii tokko hiyyeessaa kennuudha. Hangi saa\u2019ii tokkoo gara kiilo giraamaatti yoo deebifame naannoo 2.4kg ta\u2019a."}, {"text_idx": "#000004", "text": "Zakaa fixrii ergamaan Rabbii (SAW) dirqama godhaniiru. Nama jaarsaa, Ijoollee, Dhiira, dubartii, garbichaa fi birmaduu(walbaa) Muslima ta\u2019e cufa irratti dirqama."}, {"text_idx": "#000005", "text": "Abdallaah bin Umar ( RA) akkana jedhe: \u201d Ergamaan Rabbii (SAW) zakaa fixrii saa\u2019ii tokko tamrii irraa ykn saa\u2019ii tokko garbuu irraa kan ta\u2019e garbicha, birmaduu, dhiira, dubarti, ijoollee fi jaarsa muslima irraa ta\u2019etti dirqama godhani\u201d\u009d. Bukhaarifi Muslimtu Gabaasan."}, {"text_idx": "#000007", "text": "Zakaa kana ofirraa fi nama qallabuun dirqama namatti ta\u2019u irraa baasuutu dirqama. Yoo isaan danda\u2019anii ofii baafatanis ni danda\u2019ama. Garuu namichi yoo kan hin dadeenye ta\u2019e jalqaba ofirra baasa. Yoo wanti inni qabu irraa hafe maatii isaa warra qallabu irraayis baasuun dirqama."}, {"text_idx": "#000008", "text": "Namticha soomu dilii, qoosaa fi haasaa hintaane kan soomana isaa hir\u2019isu san irraa qulquleessa."}, {"text_idx": "#000009", "text": ". Hiyyeessatti tola ooluu fi nyaachisuu dha."}, {"text_idx": "#000010", "text": ". Jaalala Jidduu hiyyeessaa fi dureessaatti uumti."}, {"text_idx": "#000011", "text": ". Galata Rabbiin sooma isa ficcisiise deebisuutu keessa jira."}, {"text_idx": "#000013", "text": "Abdallaah bin Abbaas irraa akka odeeffametti akkana jedha: \u201cErgamaan Rabbii (SAW) zakaa fixrii nama soomu taphaa fi haasaa hintaane irraa qulqulleessuf nyaata Hiyyeessaatiif jecha dirqama godhe. Namni salaata (iidaa) dura kenne isiin zakaa fudhatama qabduu dha. Namni salaata booda kenne immoo isiin kennaa sadaqaa irraa taateedha malee zakaa fixirii miti\u201d\u009d. Abuu daawudii fi Ibnu maajaatu gabaase."}, {"text_idx": "#000014", "text": "Gosa nyaataa Zakaan Fixrii irraa Kennamu"}, {"text_idx": "#000015", "text": "Gosti isaa nyaatuma ilma namaa cufa kan naannoo sanatti baay\u2019inaan nyaatamu irraa ni ta\u2019a. Fakkeenyaaf qamadii, Xaafii, tamrii, ruuzii, zabiibaa fi kkf."}, {"text_idx": "#000016", "text": "Hadiisa Bukhaarii fi Muslim keessatti Ibnu Umar akkana jedhe :\u201dErgamaan Rabbii (SAW) zakaa fixri saa\u2019ii tokko tamriirraa ykn saa\u2019ii garbuurraa ta\u2019e dirqama godhan. Guyyaa gaafasii nyaanni isaanii garbuu ture\u201d\u009d."}, {"text_idx": "#000017", "text": "Abuu sa\u2019iid Alkhudriin akka jedhetti: \u201cGadaa ergamaa Rabbii (SAW) guyyaa fixrii gosa nyaataa irraa saa\u2019ii tokko kan zakaa baafnu turre. Midhaan keenya gaafas garbuu, zabiiba, aannan gogaa fi tamrii ture\u201dBukhaariitu gabaase."}, {"text_idx": "#000018", "text": "Iddoo midhaanii maallaqa kaffaluun immoo shari\u2019aa keessa hin jiru."}, {"text_idx": "#000019", "text": "Hangi kennamuu qabu Saa\u2019ii tokko. Akkuma ibsamee dabretti saa\u2019iin tokko naannoo kiilogiraama lamaa fi giraama 400ti. Midhaan gosa kamirraayyuu saa\u2019ii tokko kennutu filatamaadha. Ulamoota biratti qamadii keessatti qofa waldhabbiin jira. Bara mu\u2019aawiya keessa walakkaa saa\u2019ii yeroo godhanu sahaabaan kan akka Abuu Sa\u2019idal Khudrii didanii saa\u2019ii guutuu malee hin kenninu jedhanii mormani. Haala maraafuu saa\u2019ii tokko ta\u2019uutu filatamaa dha."}, {"text_idx": "#000022", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000023", "text": "Qalbiin akka Tasgabbooftuuf Zikrii heddumeeysaa!"}, {"text_idx": "#000026", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]